魏侯第東北樓堂郢叔言別聊用書所見成篇
作者：李商隱
朝代：唐

paragraphs: 暗樓連夜閣，不擬爲黃昏。
未必斷別淚，何曾妨夢魂。
疑穿花逶迤，漸近火溫黁。
海底翻無水，仙家却有邨。
鎖香金屈[戌]，殢酒玉崑崙。
羽白風交扇，冰清月映盆。
舊歡塵自積，新歲電猶奔。
霞綺空留段，雲峰不帶根。
念君千里舸，江草漏燈痕。